Pe Ionuț Pârvulescu îl numește ”prieten” chiar primarul Craiovei, Olguța Vasilescu. El este, totodată, consultantul parlamentar al senatorului Claudiu Manda în comisia SRI.

Vineri seară, când Oltenia devenea capitala disperării, a clanurilor de trafic și a durerii românești, Pârvulescu devenea director peste al doilea parc industrial din județul Dolj. High Tech Industry Park Craiova, deținut de Consiliul Județean.

Ionuț Pârvulescu (stânga) și Lia Olguța Vasilescu

Consultantul lui Manda în comisia SRI

În vârstă de de 37 de ani, cu 11 ani de experiență în presă, Pârvulescu s-a consacrat ca omul de încredere al perechii Olguța – Manda. El a fost, pe rând, referent, purtător de cuvânt, membru în Consiliul de Administrație al RAT Craiova, consilier de imagine al primarului Lia-Olguța Vasilescu și inspector.

Urmărește cel mai nou VIDEO Știri VIDEO/ Cadou inedit pentru Dana Rogoz la aniversarea de 35 de ani. „O mare parte din banii noștri vor intra în restaurarea unei case de patrimoniu”

Din 2017, când Claudiu Manda, actualul soț al fostului ministru al Muncii, a fost instalat președintele Comisiei Permanente pentru exercitarea controlului parlamentar asupra activității SRI, Pârvulescu a ajuns și el în poziția de consultant parlamentar al senatorului PSD.

E un apropiat și al altui jurnalist purtat de Olguța Vasilescu prin diferite poziții-cheie, Cristian Vasilcoiu. Cei doi au fost colegi în presă și chiar co-acționari ai firmei Indiscret Media SRL, în 2005 (fără legătură cu firma fondată în 2010). În imaginile de pe rețelele de socializare, ambii se descriu drept “consilieri”.

Recomandări La Vaslui, o bunică nu s-a trezit după o operație de bilă, iar medicii au transferat-o inertă la spitalul COVID de la Bârlad, deși fusese testată negativ

Cristian Vasilcoiu (stânga) și Ionuț Pârvulescu

24,13 hectare în estul Craiovei

Poziție în care se afla și vineri, când a fost numit director. Director al celui de-al doilea parc industrial din județul Dolj ca suprafață, High Tech Industry Park Craiova. Conform descrierilor de pe site-ul firmei, aceasta administrează o suprafață de 24,13 hectare în Craiova, iar obiectivul acesteia este de “dezvoltare durabilă a zonei metropolitane de est a municipiului Craiova prin atragerea de investiții private care să genereze locuri de muncă stabile în această zonă”.

Există deja 34 de companii trecute în dreptul rezidenților din parcul industrial, de la firme de mobilă, transport la domeniul hotelier ori panificație.



Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

“M-am convins că știu să îmi aleg prietenii”

A existat un moment delicat în relația dintre Pârvulescu și protectorii săi. Când a părut că omul bun la toate i-a turnat la DNA!

Dar, în 2016, Lia Olguța Vasilescu îi mulțumea lui Ionuț Pârvulescu, devenit ”fostul” denunțător al primarului într-un dosar de corupție.

“Îi mulţumesc şi lui Ionuţ Pârvulescu pentru modul în care s-a comportat, iar acum e atacat pe nedrept de multe persoane care au înţeles ca el a fost denunţator în cazul meu şi că m-a înregistrat. A dat o declaraţie, luată în condiţii ilegale de procuror, după cum a admis şi instanţa, şi a fost înregistrat, la rândul lui, de altă persoană, tot în condiţii ilegale”, spunea Olguța Vasilescu în 2016, citată de news.ro.

Dosarul acuza determinare unor afaceriști din Oltenia pentru a finanța campania electorale a Olguței Vasilescu din 2012. Cazul a picat.

Recomandări Cum a luat Eugen Teodorovici un împrumut de 1,1 milioane de euro cu salariu de 1.000 de euro

Relația a devenit și mai strânsă, iar Pârvulescu a rămas o prezență ubicuă în cercul de încredere al celor doi politicieni PSD.

Ionuț Pârvulescu (stânga), Olguța Vasilescu, în centru cu cămașa albă este Radu Preda, în dreapta, tot în cămașă albă, este Claudiu Manda

Ionuț Pârvulescu: ”Am experiență managerială”



Domnule Pârvulescu, ați fost numit de curând director al High Tech Industry Park Craiova?!

Da. Așa este, dar de unde ați aflat? S-a publicat undeva?

Nu s-a publicat nicăieri… Ce credeți că vă recomandă pentru această funcție?

Dacă vă uitați pe site-ul Ministerului de Finanțe vedeți activele pe care le-am deținut sau pe care le dețin la diverse societăți comerciale profitabile…deci am experiență managerială. Iar 11 ani am fost jurnalist la Gazeta de Sud, Adevărul și Gândul.

Ați fost soferul lui Claudiu Manda?

Nu am condus niciodată mașina lui Manda. Lucrez ca funcționar public la Parlamentul României, consulant la Comisia de control a SRI. Nu am lucrat cu domnul Manda până să vin să lucrez aici, la Parlament.

De când lucrați la Comisia de control SRI?

De când este președinte domnul Claudiu Manda.

O să renunțați la jobul de la Parlament?

Cred că da. Există un interes al investitorilor pentru Craiova și lucrurile vor merge din ce în ce mai bine pentru această zonă.

M-am convins în această perioadă că instinctul meu nu prea greşeşte atunci când îmi aleg prietenii Lia Olguța Vasilescu în 2016, citată de news.ro





Citeşte şi:

Bomba nopții în cazul Caracal: poliția nu a dat-o pe Alexandra în consemn la frontieră decât foarte târziu. Cât de târziu, așteptăm răspunsul!

PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop 26 septembrie 2020. Scorpionii sunt în formă și prietenii beneficiză de buna lor dispoziție